|  |
| --- |
| **বিজ্ঞান ও প্রযুক্তি মন্ত্রণালয়** |

**১.0 ভূমিকা**

বিজ্ঞান ও প্রযুক্তি মন্ত্রণালয় সমাজের ইতিবাচক চালিকাশক্তি হিসেবে বিজ্ঞান ও প্রযুক্তির উৎকর্ষসাধন এবং বিজ্ঞান ও প্রযুক্তিকে আমাদের জাতীয় সংস্কৃতির অংশরূপে গড়ে তুলতে কাজ করছে। বিজ্ঞান ও লাগসই প্রযুক্তির সুষ্ঠু ব্যবহারের মাধ্যমে দেশের শান্তি ও সমৃদ্ধিকে এগিয়ে নিতে বিজ্ঞান ও প্রযুক্তি মন্ত্রণালয় নিরলসভাবে কাজ করে যাচ্ছে। সরকারের রূপকল্প অনুযায়ী ২০৪১ সালের মধ্যে উন্নত ও সমৃদ্ধ দেশে উন্নীতকরণসহ বিজ্ঞান ও প্রযুক্তিতে নারীর অংশগ্রহণ বৃদ্ধি, প্রযুক্তি উদ্ভাবন, বিজ্ঞান ও প্রযুক্তি বিষয়ক গবেষণা, নারীর নিরাপত্তা নিশ্চিতকরণপূর্বক সার্বিক আর্থ-সামাজিক সমৃদ্ধি অর্জনের জন্য বিজ্ঞান ও প্রযুক্তি মন্ত্রণালয় গুরুত্বপূর্ণ ভূমিকা পালন করছে।

**২.0 আইন, পরিকল্পনা দলিল ও নীতিমালায় বর্ণিত নারী উন্নয়নে মন্ত্রণালয়/বিভাগের ম্যান্ডেট**

বিজ্ঞান ও প্রযুক্তি মন্ত্রণালয় কর্তৃক প্রণীত জাতীয় বিজ্ঞান ও প্রযুক্তি নীতি-২০১১-এর ৫.১ (ঝ) ধারায় বিজ্ঞান ও প্রযুক্তি বিষয়ক কার্যক্রমে নারীর ক্ষমতায়নের ব্যবস্থা করা এবং তাদের পূর্ণ ও সমান অংশগ্রহণ নিশ্চিত করার বিষয়টি উল্লেখ রয়েছে।

**৩.0 মন্ত্রণালয়/বিভাগ/দপ্তর/সংস্থায় কর্মরত এবং উপকারভোগী নারী ও পুরুষের তথ্য**

**৩.১ কর্মরত নারী ও পুরুষের তথ্য**

| **প্রতিষ্ঠান** | **মোট** | **পুরুষ** | **নারী** | **নারীর শতকরা হার** |
| --- | --- | --- | --- | --- |
| সচিবালয় | 173 | 144 | 29 | 16.8 |
| বাংলাদেশ পরমাণু শক্তি কমিশন | 2,035 | ১,609 | ৪26 | 20.9 |
| বাংলাদেশ বিজ্ঞান ও শিল্প গবেষণা পরিষদ  | ১,০40 | ৭80 | ২60 | 25.0 |
| বাংলাদেশ পরমাণু শক্তি নিয়ন্ত্রণ কর্তৃপক্ষ  | 131 | ১০1 | ৩0 | 22.9 |
| জাতীয় বিজ্ঞান ও প্রযুক্তি জাদুঘর | 150 | 140 | 10 | 6.7 |
| ব্যান্সডক | 32 | ২6 | ০৬ | 18.8 |
| বঙ্গবন্ধু শেখ মুজিবুর রহমান নভোথিয়েটার | ৫2 | ৪4 | ০8 | 15.4 |
| বঙ্গবন্ধু বিজ্ঞান ও প্রযুক্তি ফেলোশিপ ট্রাস্ট | ০৭ | ০6 | ০1 | 14.3 |
| বাংলাদেশ ওশানোগ্রাফিক রিসার্চ ইনস্টিটিউট | ১21 | 109 | 12 | 9.9 |
| ন্যাশনাল ইনস্টিটিউট অব বায়োটেকনোলজি | ১29 | 106 | ২3 | 17.8 |
| বাংলাদেশ রেফারেন্স ইনস্টিটিউট ফর কেমিক্যাল মেজারমেন্টস্ (বিআরআইসিএম) | 73 | 59 | ১4 | 19.2 |
| **মোট :**  | **৩,৯৪৩** | **৩,১২৪** | **৮১৯** | **20.8** |

**৩.২ উপকারভোগী নারী ও পুরুষের তথ্য**

| **কর্মসূচি** | **মোট** | **পুরুষ** | **নারী** | **নারীর শতকরা হার** |
| --- | --- | --- | --- | --- |
| প্রদত্ত ফেলোশিপ | ৩৪৫২ | ১৪৭৮ | ১৯৭৪ | 57.২ |
| প্রযুক্তি উদ্ভাবন, গবেষণা ও উন্নয়নমূলক প্রকল্প  | ৩৮৮ | ২৫৫ | ১৩৩ | 34.৩ |
| গবেষণা অনুদানপ্রাপ্ত উপকারভোগী | ৬৮২ | ৫৭৬ | ১০৬ | 15.5 |
| **মোট :**  | **৪৫২২** | **২৩০৯** | **২২১৩** | **48.9** |

**4.০ মন্ত্রণালয়/বিভাগের বাজেটে নারীর হিস্যা**

(কোটি টাকায়)

| **বিবরণ** | **বাজেট 20২4-25** | **সংশোধিত 2023-২4** | **বাজেট 2023-২4** | **প্রকৃত 2022-23** |
| --- | --- | --- | --- | --- |
| **বাজেট** | **নারীর হিস্যা** | **সংশোধিত** | **নারীর হিস্যা** | **বাজেট** | **নারীর হিস্যা** | **প্রকৃত** | **নারীর হিস্যা** |
| **নারী** | **শতকরা হার** | **নারী** | **শতকরা হার** | **নারী** | **শতকরা হার** | **নারী** | **শতকরা হার** |
| মোট বাজেট |  |  |  |  |  |  |  |  |  |  |  |  |
| বিভাগের বাজেট |  |  |  |  |  |  |  |  |  |  |  |  |
| উন্নয়ন বাজেট |  |  |  |  |  |  |  |  |  |  |  |  |
| পরিচালন বাজেট |  |  |  |  |  |  |  |  |  |  |  |  |

সূত্র : আরসিজিপি ডাটাবেইজ

**৫.0 মন্ত্রণালয়ের অগ্রাধিকারসম্পন্ন ব্যয়খাত/কর্মসূচিসমূহের মাধ্যমে নারী উন্নয়নের প্রভাব**

| **অগ্রাধিকারসম্পন্ন ব্যয়খাত/কর্মসূচিসমূহ** | **নারী উন্নয়নে এর প্রভাব (প্রত্যক্ষ ও পরোক্ষ)**  |
| --- | --- |
| পরমাণু শক্তির শান্তিপূর্ণ ব্যবহার সম্প্রসারণ | তেজস্ক্রিয় আইসোটোপ ব্যবহার করে পরমাণু চিকিৎসা ব্যবস্থার আওতায় বিশেষ করে নারীদের কয়েকটি জটিল রোগ নির্ণয় ও চিকিৎসা সেবা প্রদান করা সম্ভব হচ্ছে। এতে ৪৫% নারীর সরকারি সেবা লাভের সুযোগ বৃদ্ধি পেয়েছে। |
| দরিদ্র জনগোষ্ঠীর জন্য উপযোগী টেকসই, পরিবেশবান্ধব প্রযুক্তি উদ্ভাবনে গবেষণা ও উন্নয়ন | নারী কর্তৃক ব্যবহার্য নিরাপদ এবং খাবারযোগ্য দূষণমুক্ত (আর্সেনিকমুক্ত) পানি সরবরাহের উপর গবেষণা পরিচালনার মাধ্যমে বিজ্ঞান ও প্রযুক্তি মন্ত্রণালয় নারী উন্নয়নে পরোক্ষ ভূমিকা রাখছে। বিজ্ঞানবিষয়ক জ্ঞান তৃণমূল পর্যায়ে পৌঁছে দেয়ার মাধ্যমে নারীর অংশগ্রহণ, সামাজিক মর্যাদা ও নারীর ক্ষমতায়ন ৪০% বৃদ্ধি পাচ্ছে।  |
| বিজ্ঞান ও প্রযুক্তির ক্ষেত্রে গবেষণার প্রসার | দেশে বিজ্ঞানচর্চা, বিজ্ঞান ও প্রযুক্তি বিষয়ক গবেষণা, উন্নয়ন কাজে উৎসাহ ও অনুপ্রেরণা প্রদানের জন্য বিভিন্ন বিশ্ববিদ্যালয় এবং বিজ্ঞান ও প্রযুক্তি সংশ্লিষ্ট সংস্থাসমূহের বিভিন্ন প্রকল্প-কর্মসূচির গবেষণায় অনুদান প্রদানের মাধ্যমে বিজ্ঞান ও প্রযুক্তি ক্ষেত্রে গবেষণাকর্মে নারীর পরোক্ষ প্রভাব রয়েছে। এতে নারীর সক্ষমতা বৃদ্ধি পাচ্ছে। |

**6.0 নারী উন্নয়নে মন্ত্রণালয়/বিভাগের সাম্প্রতিক সময়ের উল্লেখযোগ্য সাফল্য**

বিজ্ঞান ও প্রযুক্তির বিভিন্ন ক্ষেত্রে বিশেষায়িত যোগ্যতাসম্পন্ন বিজ্ঞানী, প্রযুক্তিবিদ, গবেষক ও একাডেমিশিয়ান তৈরির লক্ষ্যে এমএস, পিএইচডি ও পোস্ট ডক্টরাল গবেষণা কার্যক্রম বঙ্গবন্ধু বিজ্ঞান ও প্রযুক্তি ফেলোশিপ ট্রাস্টের মাধ্যমে চলমান রয়েছে। এ ট্রাস্টের আওতায় এ যাবৎ 457 জন দেশে-বিদেশে এমএস, পিএইচডি ও পোস্ট ডক্টরাল কোর্সে ডিগ্রি গ্রহণের সুযোগ পেয়েছে। তাদের মধ্যে নারী ফেলোর সংখ্যা 201 জন।

বিজ্ঞান ও প্রযুক্তি মন্ত্রণালয়ের আওতায় বর্তমানে ২7টি উন্নয়ন প্রকল্প বাস্তবায়নাধীন রয়েছে। প্রকল্পসমূহে নারী কর্মকর্তা/কর্মচারী নিয়োজিত আছেন এবং তাঁরা সাফল্যের সাথে প্রকল্প বাস্তবায়নে ভূমিকা রাখছেন। তাছাড়া এ মন্ত্রণালয়ের সকল উন্নয়ন প্রকল্প বাস্তবায়ন ও পরিচালনার ক্ষেত্রে মন্ত্রণালয় ও সংস্থায় কর্মরত বিভিন্ন পর্যায়ের নারী কর্মকর্তা/কর্মচারীদের স্বপদে থেকে অথবা সংশ্লিষ্ট বিভিন্ন কমিটির সদস্য হিসেবে গুরুত্বপূর্ণ অবদান রাখছেন। এ মন্ত্রণালয়ের প্রকল্প বাস্তবায়ন ও পরিচালনায় নারী জনগোষ্ঠীর অংশগ্রহণের বিষয়টি ভবিষ্যতেও অব্যাহত থাকবে।

**7.0 নারী উন্নয়নের লক্ষ্যমাত্রা অর্জনে প্রতিবন্ধকতাসমূহ**

* দেশের আর্থ-সামাজিক প্রেক্ষাপটে বিজ্ঞান ও প্রযুক্তি শিক্ষায় নারীর প্রবেশগম্যতা কম; এবং
* বিজ্ঞান ও প্রযুক্তি মন্ত্রণালয় কর্তৃক বাস্তবায়নাধীন বিভিন্ন প্রকল্পে সুনির্দিষ্টভাবে নারীর অংশগ্রহণ বিষয়ক কোনো পরিকল্পনা না থাকা।

**8.0 ভবিষ্যৎ করণীয় সম্পর্কে সুপারিশ**

* আধুনিক পরমাণু চিকিৎসা সম্প্রসারণের মাধ্যমে নারীর স্বাস্থ্যসেবা উন্নয়ন;
* প্রযুক্তি ক্ষেত্রে নারীর স্বার্থের অনুকূলে লক্ষ্যসমূহ অর্জনের জন্য প্রয়োজনীয় আইন প্রণয়ন ও সংস্কার করা;
* বিজ্ঞান ও প্রযুক্তি মন্ত্রণালয় কর্তৃক বাস্তবায়িতব্য প্রকল্পের বাস্তবায়ন ও পরিচালনার বিভিন্ন পর্যায়ে সুবিধাভোগী নারী জনগোষ্ঠীর অংশগ্রহণ বৃদ্ধির লক্ষ্যে প্রকল্পের বিভিন্ন কমিটিতে নারী সদস্যদের অন্তর্ভুক্ত করার বিধান রাখা;
* জাতীয় বিজ্ঞান ও প্রযুক্তি নীতি-২০১১ বাস্তবায়ন কর্ম-পরিকল্পনায় বর্ণিত গবেষণা ও উন্নয়ন পেশায় (R&D) নারীদের প্রণোদনা (incentive) প্রদানের ব্যবস্থা গ্রহণ এবং বিজ্ঞান ও প্রযুক্তি বিষয়ক শিক্ষা গবেষণার ক্ষেত্রে নারীর অংশগ্রহণ ও ক্ষমতায়ন নিশ্চিত করা; এবং
* বিজ্ঞান ও প্রযুক্তির মূল বিষয়গুলিতে নারী শিক্ষার্থীদের নিউক্লীয় বিজ্ঞান ও প্রযুক্তির উপর বিভিন্ন সেমিনার ও কর্মশালার আয়োজন এবং ইলেক্ট্রনিক মিডিয়ায় ভবিষ্যতে নিউক্লীয় বিজ্ঞান ও প্রযুক্তির আকর্ষণীয় তথ্যপ্রবাহের ব্যবস্থা করা।